Julius Čepėnas

Julius Čepėnas (1925 m. balandžio 12 d. Kaunas – 2011 m.) – Lietuvos tapytojas, grafikas ir dailės pedagogas. 

 Biografija 
1948 m. baigė Kauno valstybinį taikomosios ir dekoratyvinės dailės institutą, kur įgijo teatro pastatymų dailininko specialybę, studijavo vadovaujant Liudui Truikiui.Ciplijauskas V. (sud.). Tapyba. Vilnius, 1981. 

1948–1949 m. dirbo Žemaičių dramos teatre, sukūrė scenografiją Carlo Goldonio pjesei „Žaismingas nuotykis“.Lietuvos dailininkų žodynas, t. 4: 1945–1990. Vilnius, 2016.-138 psl.

1949–1953 m. – Kauno politechnikos instituto Architektūros fakulteto Grafinių darbų katedros asistentas. 1951–1952 m. rinko medžiagą lietuvių liaudies architektūros ir baldų tyrimams ekspedicijose (vadovas Kazys Šešelgis).

1954–1959 m. dirbo pedagoginį darbą Kauno miesto mokyklose.

1960–1965 m. ir 1970–1980 m. – „Šviesos“ leidyklos meninis redaktorius, vyriausiasis dailininkas ir redakcijos vedėjas.Gedminas A., Gibavičius R. Knyga ir dailininkas. Vilnius, 1966.

1980–1985 m. mokė akvarelės ir tapybos Juozo Naujalio meno mokykloje.Vilma Kilinskienė. Neatrastas Julius Čepėnas. Kaunas, 2015. – 102 psl.

 Kūryba 
Ankstyvieji darbai – Kauno m. ir jo apylinkių gamtos peizažai („Botanikos sodas“, „Freda“). Vėlesni darbai – Kauno m. istoriniai urbanistiniai paminklai („Vytauto bažnyčia“, „Benediktinių vienuolynas“, „Jurgio bažnyčia“). Iš kūrybinių komandiruočių – Palangos žiemos vaizdai, Klaipėdos uosto, Šventosios molo, Nidos peizažai; iš Krymo – Gurzufo kalnų ir gyvenviečių peizažai.https://baltaskambarys.com/?portfolio=melynojo-raitelio-pakeretas Vilma Kilinskienė. Mėlynojo raitelio pakerėtas. In: Baltas kambarys. 2016. Nr. 2
 Parodos 
Parodose dalyvavo nuo 1949 m.Dalia Draugelienė (sud.). Kauno dailininkai. Kaunas, 2003.

 1967 m. – personalinė paroda, Kaunas  

 2005 m. – personalinė paroda, Kaunas  

 2015 m. – „Pasivaikščiojimai po senąjį Kauną“, Parko galerija  

 2015 m. – „Neatrastas Julius Čepėnas (1925–2011)“, Kauno paveikslų galerija ir Birštonas  

 2017 m. – paroda „Kelias“, Lietuvos švietimo istorijos muziejus  

 2020 m. – paroda „Laiko ratu“, Parko galerija

 Apdovanojimai 

 1942 m. – I premija už plakatą „Motinos dienai“ Galkus J. Senasis Lietuvos plakatas. Vilnius, 1997.

 1985 m. – LTSR kultūros ministerijos garbės raštas už kūrybinę ir pedagoginę veiklą

 1989 m. – paskatinamoji premija „Lietuvos kančių“ memorialo projekte

 1999 m. – Lietuvos kariuomenės kūrėjų savanorių medalis

 Išnašos 

Kategorija:Lietuvos dailininkai